projecte-aina/catalan_government_crawling huggingface dataset:
Ja tenim aquí la V Jornada d'Educadors Socials de Centres Penitenciaris.
S'hi presentaran els nous programes elaborats pels grups de treball de la comunitat: Educació intercultural en format digital i Programa de gestors culturals.
Com cada any, serà un lloc de trobada per als professionals d'aquest àmbit, que compartiran i intercanviaran coneixements i experiències.
Carles Xifra exposant "Educar per ser protagonistes".
Taller "Treballar en xarxa" amb Julio Zino.
Taller "Ludoteques, una eina educativa" amb Antonia Ramón.
Aquest curs fa una introducció dels elements bàsics que envolten la gestió i la resolució de conflictes: la definició i l'exploració del conflicte, algunes eines bàsiques per intervenir-hi eficaçment i la reparació de danys.
El curs presenta aquests continguts tenint en compte la utilitat que poden tenir per a tècnics i professionals de l'àmbit municipal.
Sota el lema " Històries que parlen de nosaltres " volem mostrar durant aquesta quarta Jornada les experiències socioeducatives que s'han dut a terme als centres penitenciaris utilitzant els relats digitals i les TIC, aplicant una metodologia com una però generant productes diversos, rics en matisos, adaptats a les necessitats i al tarannà de cada grup, tot mostrant la creativitat dels autors.
Inauguració de la Jornada amb Jesús Martínez del CEJFE i Julio Zino de la Direcció General de Serveis Penitenciaris.
L'equip del CP lledoners que ha portat el projecte sobre TIC i Literatura per a la Mostra Sant Jordi Digital.
La bibliotecària i el monitor de teatre del CPHB presenten la experiència amb narratives al Centre (adjunt Elena-Laia...però no posar cap nom a la llegenda).
Una mestra, la bibliotecària i autors de narratives digitals del CP Quatre Camins presenten "De Sinera a l'univers personal (adjunt no posar cap nom a la llegenda).
Enguany es torna a organitzar una jornada jurídica i criminològica en el context de la praxi professional dels juristes de centres penitenciaris.
La jornada, que aquesta vegada ha escollit temes transversals, parteix del context del programa Compartim de gestió del coneixement i comença amb una ponència sobre les competències personals i les dinàmiques de formació i aprenentatge informal a les organitzacions.
La jornada de bones pràctiques de la comunitat de pràctica (CoP) d'assessorament tècnic de menors és un espai per compartir els coneixements generats durant l'any pel col·lectiu d'assessors de Justícia Juvenil.
El treball realitzat enguany és una prolongació del projecte iniciat el 2012 sobre bones pràctiques en l'àmbit de l'assessorament presencial; en particular s'han treballat l'atenció als usuaris i el tractament de la informació.
Durant el 2013 la CoP s'ha centrat a elaborar uns materials gràfics per millorar la informació a les persones.
Per què ens cal ara un nou Projecte tècnic de Medi Obert?
Aquesta pregunta se la deu haver fet més d'un professional, vista l'actual situació soci al i econòmica.
Potser hauria estat més prudent deixar passar el temps i continuar amb les rutines i les maneres de fer que fins ara ens han servit per donar resposta als encàrrecs de la jurisdicció de menors amb un resultat notable.
Sens dubte aquesta hauria estat l'opció més fàcil, però només hauria servit per ajornar la posada al dia de la tasca dels professionals de Medi Obert de Justícia Juvenil i deixar-nos en una situació de desavantatge per encarar el reptes que la conjuntura actual i el futur més proper ens plantegen.
Miquel Àngel Tàpias, Elisenda Camps i Salvador Miquel presenten el procés col·laboratiu d'elaboració del nou Projecte tècnic de Medi Obert.
Els e-moderadors de la CoP de Medi Obert de Justícia Juvenil, Albert Marín i Bonaventura Baró, juntament amb el responsable del programa Compartim, Jesús Martínez, expliquen la metodologia col·laborativa i les avantatges de la gestió del coneixement en la gestació del nou Projecte.
Les polítiques i els programes d'actuació preventiva orientats a garantir la convivència, la integració i la cohesió social han de ser un objectiu fonamental de totes les administracions públiques.
L'estructuració de l'espai i l'urbanisme són dos aspectes molt importants a l'hora de pensar aquestes polítiques.
L'ajuntament de Palau-solità i Plegamans ho ha tingut molt en compte en l'elaboració del seu Pla d'ordenació local.
En el treball amb adolescents es presenten situacions molt complexes i, massa sovint, ens trobem sense eines per respondre-hi.
En la Jornada d'aquest any presentem el llibre Els escenaris del diàleg.
Més enllà de la mediació, un recull d'experiències i una reflexió sobre les conductes dels joves, la mirada i la lectura que en fem i les respostes que hi donem.
En les situacions més compromeses, quan sembla que ja només es pot sancionar, el diàleg resulta una eina potent per generar canvis, per acostar postures, per diluir conflictes..
Aquest seminari serà la posada en marxa de la comunitat de pràctica de les unitats de gestió penitenciària dels centres penitenciaris de la Subdirecció General de Centres i Gestió Penitenciària.
Presentació del seminari amb la cap del Servei de Gestió Penitenciària, Jacqueline Anta, i el responsable del programa Compartim Jesús Martínez
El plenari dels professionals implicats en la gestió penitenciària
Jacqueline Anta acompanyada dels e-moderadors de la CoP, Genoveva Latorre i Antonio Romeo
A finals de 2012 la CoP de centres educatius (CE) de Justícia Juvenil es va plantejar un nou objectiu: concebre i crear un recull de bones pràctiques d'intervenció educativa dels professionals amb els menors i joves dels centres, i analitzar els factors que faciliten una realització satisfactòria d'aquestes activitats.
Inauguració amb el director del CEJFE, Josep Xavier Hernández, i el director general d'Execució Penal a la Comunitat i de Justícia Juvenil (JJ), Joaquim Clavaguera.
La coordinadora de la CoP, Margarita Llauger, i l'e-moderadora, Laura Matas, presenten els vídeos en format de "narratives digitals" (ND) realitzats pels educadors i joves de centres educatius, sobre bones pràctiques i reptes aconseguits a centres educatius.
El professor Francesc Torralba, exposa davant d'un auditori captivat, convidat pels professionals de JJ per tractar de la (re-)valorització de la feina d'educador.
Jordi Vallès, educador, entrevista a la seva companya Cristina Gómez autora de la narrativa "Els fogons, o com aprofitar espais per educar".
Daniel Mir, educador del CE Can Llupià, va aprofitar els seu talent i coneixements de màgia per presentar cadascuna de les ND presentades a la Jornada, i compartir amb el públic l'experiència del autors durant el procès, aquí amb Noemí Sanz, que va realitzar "¡Actúa!", sobre el taller de teatre que anima al CE Can Llupià.
L'educador Damián CAMPANARIO presenta "Khalid", un còmic coescrit amb sobre els joves del Marroc que emigren il·legalment a Europa (Barcelona, Norma Editorial, 2013).
Cloenda de la Jornada amb Javier González Pinedo, cap del Servei de Centres Educatius.
Inauguració a la VII Jornada de Monitors Artístics de Centres Penitenciaris: l'e-moderadora de la comunitat de pràctica de monitors, Sonia Marco, Mery Cuesta, experta en arts plàstiques i comissària d'exposicions, i Xavier Buscà, responsable de Programes d'Intervenció General de la Direcció General de Serveis Penitenciaris
Els blogs dels diferents tallers artístics de CP
Làmpades del Taller d'Enquadernació del CP Joves
Obres del Taller de Pintura del CP Lledoners (quadres) i del Taller d'Arts Plàstiques del CP Brians 2 (escultura fetes amb reciclatge de materials)
"Anells" del Taller d'Enquadernació del Centre Penitenciari (CP) de Tarragona
La Jornada serà l'espai per exposar la gestació col·laborativa i l'estat actual del projecte museístic que la comunitat de pràctica de monitors artístics de centres penitenciaris (CP) va iniciar el 2012.
El presentarà Mery Cuesta, comissària professional o assessora del projecte i, a més a més, ens donarà a conèixer noves visions de l'art contemporani.
El projecte d'exposició pretén portar fora–fora dels murs de la presó–la producció artística que sorgeix a dins, als tallers penitenciaris.
Les creacions provenen tant dels monitors artístics com dels interns i internes que en són alumnes, i també de tots plegats quan s'uneixen per produir obres col·lectives.
Inauguració de la jornada pel director del CEJFE, Josep Xavier Hernández, i el director general de Serveis Penitenciaris (DGSP), Pere Soler
Presentació del projecte museístic "A pols.
Creació artística des de les presons catalanes" per Mery Cuesta, comissària assessora, i Sònia Marco, e-moderadora de la CoP de monitors artístics
Inauguració de l'exposició "Barbed Wire", mostra dels tallers artístics de centres penitenciaris, amb Sonia Marco, Mery Cuesta i Xavier Buscà, responsable de la Unitat de Programes Generalistes de la DGSP
LaCA, el laboratori de creació audiovisual del CP Joves, i el seu blog:
Dani Moreno, de la productora Chaparra Entertainment, exposa sobre autoedició d'animació audiovisual.
En aquesta Jornada s'ha convidat cinc centres que serien excepcions, ja que han automatitzat d'alguna manera aquest procés.
Explicaran el plantejament i funcionament dels seus sistemes per a la gestió de consultes com dades de consultants, consultes i gestions, resolució de la consulta; presentaran els documents i productes finals del sistema com extracció de dades, creació de repositoris documentals, gestió del coneixement, etc. i finalment les millores aconseguides des de la seva implantació.
Si fem una ullada general al sector de biblioteques sembla que les excepcions que trobem són a partir de desenvolupaments particulars i/o d 'adaptacions de programari amb solucions diverses.
No sembla que hi hagi en distribució generalitzada per al mercat bibliotecari un programari ad hoc parametritzat o fàcilment parametritzable, amb adaptació per fer-lo servir per a aquestes funcions.
Inauguració de la Jornada pel director general de Modernització de l'Administració de Justícia F. Xavier Fabregat, l'e-moderadora de la comunitat de pràctica de biblioteques judicials Eulàlia Sau, i la cap del Servei d'Arxius, Biblioteques i Efectes Judicials, Bibiana Palomar
Pilar Roqué del Departament de Salut exposa com es gestiona el servei d'atenció a l'usuari a la Biblioteca de Ciències de la Salut
Mercè Mateu de la Direcció d'Estudis del Parlament de Catalunya presenta el sistema de gestió de consultes dels usuaris dels serveis de documentació
Taula rodona moderada per Ciro Llueca, cap de Documentació a la Filmoteca de Catalunya
Per tercer any consecutiu la Mostra Sant Jordi DigiTale 2014 reuneix productes en format digital realitzats per interns i internes dels centres penitenciaris de Catalunya, dels centres educatius de justícia juvenil i per professionals del Departament de Justícia.
Els treballs tenen com a base obres literàries de qualsevol gènere i autor, i també de creació pròpia, i s'engloben en les següents categories: audiorelats, videorelats, narratives digitals, dMagaZines i documenTIC.
Les creacions combinen l'expressió oral i les tecnologies de la informació i la comunicació (TIC), i han estat produïdes en el marc dels tallers formatius del programa AlfaDigital (de la Direcció General de Serveis Penitenciaris del Departament de Justícia de la Generalitat de Catalunya) i la CoP TIC i presó (del programa Compartim), que promou en accions per al foment de l'ús de les TIC en l'àmbit penitenciari amb finalitats socioeducatives i de tractament.
El Servei de Mesures Penals Alternatives, dins del programa Compartim de gestió del coneixement endegat pel Departament, enguany treballarà en la creació d'un manual que reculli un conjunt d'actuacions, actituds i procediments a portar a terme i tenir en compte abans i durant la primera entrevista.
Jesús Martínez i Joaquim Clavaguera inauguren el Seminari de Mesures Penals Alternatives
Manuela Moreno i Natàlia Valenzuela, e-moderadores de la CoP de mesures penals alternatives, presenten als ponents Miguel Jabalera i Ana Lamelas, psicòlegs terapeutes de programes formatius en violència de gènere i delictes sexuals
Ana Lamelas i Miguel Jabalera analitzen el delicte de violència de gènere i el delicte sexual
Pius Fransoy exposa les conclusions i clausura el seminari
La VIII Jornada de Juristes de Centres Penitenciaris (CP) s'emmarca dins el programa Compartim de gestió del coneixement del Departament de Justícia.
En aquesta ocasió farem un acostament concret a espais de la praxi professional i oferirem l'oportunitat d'aprofundir, des de diverses perspectives, en les qüestions que planteja aquesta praxi.
Tindrem l'oportunitat de reflexionar sobre qüestions inherents a l'execució de la condemna des d'un punt de vista criminològic i de política criminal (què ens aporten les tendències i models actuals?).
La investigadora i professora de la Universitat de Lausanne, Natalia Delgrande, explica els recents resultats en matèria d'execució penal a diferents països europeus, i al seu costat, el subdirector general d'Execució penal a la Comunitat, Marc Cerón.
José Ramón Juárez, psicòleg d'assessorament tècnic penal explica dinàmiques, comportaments i aspectes de versemblança en l'entrevista als usuaris dels serveis d'execució penal.
Joan Galeano, jurista del CP Quatre Camins, parla de la reconfiguració de la metodologia de gestió del coneixement entre els seus homòlegs.
D'esquerra a dreta, Joan Galeano, Juan José Subero, responsable de Mesures Penals Alternatives, i Enrique Carbonell, professor de la Universitat de València, exposen sobre els delictes contra la seguretat vial, el perfil criminològic i els aspectes d'execució penal.
Yolanda Domínguez, jurista del CIRE, i la magistrada Emilia Giménez, presenten l'actualitat doctrinal en la jurisdicció contenciosa administrativa en matèria d'estrangeria.
Els seus interns jugant a golf o sortint a córrer pel bosc?
Moltes opinions i respostes per als múltiples dubtes i preguntes que suggereix el tema de la VI Jornada d'Activitat Física i Esport als Centres Penitenciaris d'enguany: les open prisons (presons obertes) de Dinamarca.
Inauguració de la Jornada amb Josep Xavier Hernández, director del CEJFE, i Pere Soler, director general de Serveis Penitenciaris (DGSP)
Kim Tobberup, director de la State Prison Vridsloselille (Dinamarca), explica el model penitenciari danès.
Al seu costat, Oriol Parés, e-moderador de la CoP activitat física i esport als centres penitenciaris des de 2013
Omme a Dinamarca, exposa la intervenció en l'àmbit penitenciari des de la perspectiva esportiva.
Al seu costat el tècnic esportiu i membre de la CoP Jordi Polls.
Josep Campos, director de l'Àrea de Docència i Recerca de la Federació Catalana del Tennis, presenta el producte de treball col·laboratiu Iniciació a la dinamització del tennis als centres penitenciaris.
Xavier Buscà, responsable de la Unitat de Programes d'Intervenció Generalista de la DGSP, exposa les conclusions de la jornada.
Enguany la Jornada de Psicòlegs de Centres Penitenciaris té la voluntat de sacsejar visions, reflexions, tradicions, etc. que es projecten d'aquest col·lectiu, i també visions, tradicions, etc. dels mateixos psicòlegs.
En aquest sentit, planteja clarament una acció d'anàlisi i millora de l'organització, del col·lectiu de professionals i del servei que ofereixen.
Josep Xavier Hernández, director del CEJFE, Miguel Ángel Esteban, cap del Servei de Rehabilitació de la Direcció General de Serveis Penitenciaris (DGSP), i Albert Rimbau, consultor i formador en comportaments professionals i canvi organitzatiu, inauguren la VI Jornada de Psicòlegs de Centres Penitenciaris.
Antonio Olaya, responsable de programes de la Subdirecció General de Programes de Rehabilitació i Sanitat de la DGSP, presenta Albert Rimbau i els objectius de la Jornada.
Debat entre els psicòlegs/òlogues de centres penitenciaris sobre la professionalitat.
Cloenda de la jornada a càrrec de Miguel Ángel Esteban
A partir d'aquesta VI Jornada, la comunitat d'educadors socials de centres penitenciaris inicia una nova etapa.
Cal repensar cap a on va el col·lectiu, quines necessitats té, quins objectius es marquen els professionals i quins continguts es vol treballar.
Susana Gracia, educadora social al CO de Girona i e-moderadora de la CoP d'educadors socials de centres penitenciaris des del 2007, presenta al col·lectiu les novetats d'enguany i les perspectives de treball col·laboratiu.
Begoña Román, professora de la Universitat de Barcelona i presidenta del Comitè d'Ètica de Serveis Socials de Catalunya presenta la ponència "Volem seguir sent educadors".
Robert Long, formador especialista en PNL, exposa "Programació neurolingüística i acció educativa en l'àmbit penitenciari".
En l'execució de les mesures penals alternatives (MPA) s'ha consolidat un model professional orientat a un objectiu rehabilitador que es basa en el control, el suport socioeducatiu al penat i el treball conjunt amb la comunitat.
Aquests elements se sostenen en una organització eficaç i eficient, i especialment en uns professionals preparats i amb un esperit de formació permanent davant d'una societat cada vegada més tecnificada i especialitzada.
Els membres de la CoP d'MPA presenten el producte de treball col·laboratiu Element de millora en la intervenció.
Pius Fransoy, cap de l'Àrea de Mesures Penals Alternatives, presenta la ponent.
Teresa Baró, experta en habilitats de comunicació personal, en la seva ponència Manual d'estil i guia de l'entrevista
Marc Cerón, subdirector general de Reparació i Execució Penal a la Comunitat, fa la cloenda de la jornada.
Aquest seminari s'emmarca en el conjunt d'accions iniciades fa un temps pel col·lectiu de tècnics que depèn de l'Àrea de Medi Obert de la Direcció General d'Execució Penal a la Comunitat i de Justícia Juvenil (DGEPCJJ) per continuar actualitzant i millorant el model d'intervenció mitjançant el desenvolupament del Projecte tècnic publicat el 2013.
Andreu Estany, cap de l'Àrea de Medi Obert de Justícia Juvenil, i Mireia Ochoa, tècnica de formació del CEJFE, inauguren el Seminari.
D'esquerra a dreta, Màrius Martínez, assessor de la comunitat de pràctica (CoP) de medi obert del programa Compartim; Miquel Arboix, e-moderador de la CoP; Joaquim Segarra i Caterina Giberga, membres de la CoP; presenten l'avaluació sobre les condicions i processos del treball dels tècnics de medi obert.
Caterina Giberga, tècnica de l'equip de medi obert (EMO) de Girona i Joaquim Segarra Martínez, tècnic de l'EMO Barcelona 5, ambdós membres de la CoP, presenten l'estudi sobre l'avaluació de les condicions de treball en medi obert i moderen el debat posterior.
Els tècnics de medi obert es reparteixen en grups per debatre les dificultats de la seva tasca i fer propostes de millora.
Els centres penitenciaris, espais que hom imagina aïllats de l'entorn social, mostren una permanent vocació de comunicació amb el conjunt de la societat.
Els mitjans utilitzats en aquestes comunicacions són múltiples.
Malgrat que últimament l'ús d'Internet ha guanyat terreny en l'àmbit socioeducatiu de les presons, un mitjà de comunicació tradicional com és la ràdio continua present en la vida penitenciària.
I les persones que integren les presons no són només audiència radiofònica, sinó també protagonistes actives.
Així trobem experiències de ràdios que fan les seves emissions des de la mateixa presó; també programes de ràdio que s'enregistren als centres penitenciaris i desprès s'emeten en ràdios de la comunitat, o emissions per via podcàsting a través d'Internet.
Des d'un punt de vista històric i metodològic, el treball social en la comunitat és un dels marcs d'intervenció propis i un dels eixos centrals de la professió del treball social, però al llarg del temps aquest àmbit d'intervenció ha anat perdent força per causes tant de tipus econòmic i de manca de recursos com de priorització de funcions i tasques del treballador social.
El treball realitzat enguany és una prolongació del projecte iniciat el 2012 i continuat el 2013.
Al llarg d'aquests anys s'han treballat aspectes lligats a la millora de l'atenció que fan els assessors a les persones; en particular, s'ha treballat l'atenció als usuaris i el tractament de la informació, tant pel que fa a l'obtenció com a la transmissió d'aquesta informació.
Josep Xavier Hernández, director del Centre d'Estudis Jurídics i Formació Especialitzada i Joaquím Clavaguera, director general d'Execució Penal a la Comunitat i de Justícia Juvenil (DGEPCJJ) inauguren la Jornada.
Lídia Ayora, responsable de programes del Servei de Mediació i Assessorament Tècnic (SMAT) i e-moderadora de la comunitat de pràctica d'assessorament tècnic de menors (CoP ATM), i Sònia Tabero, psicòloga assessora de l'Equip Tècnic de Menors (ETM) de Barcelona, presenten el producte de treball col·laboratiu de la CoP ATM, suports de difusió per posar la informació a l'abast dels joves que entren en contacte amb Justícia Juvenil.
M. Àngels González Peinado, treballadora social de l'ETM de Barcelona i presenta i e-moderadora de la CoP ATM, presenta la conversa entre els dos ponents "Comunicació dels adolescents; entre l'entesa i l'estranyesa", amb Jaume Fumes, psicòleg, educador i periodista, i Pepe Rodríguez, doctor en psicologia i professor de periodisme de la Universitat Autònoma de Barcelona.
Montserrat Cima, cap de l'SMAT de la DGEPCJJ tanca la Jornada.
La Jornada d'enguany aprofundirà en l'impacte que els processos de separació o divorci tenen en els menors.
Com perjudiquen l'evolució del menor, aquests processos?
En surten perjudicades la seva adaptació en els diferents àmbits (escola, salut, relacions interpersonals...)?
Paral·lelament, la CoP EATAF proposa reflexionar sobre com els professionals del col·lectiu poden, des de la pràctica professional i des dels diferents estaments i serveis, fer minvar el patiment que es crea tant als infants com en els adults que passen per aquest procés.
Fruit d'un procés de treball i reflexió entorn de les noves maneres d'aprendre a les organitzacions públiques, sorgeix una guia per posar en marxa una nova figura de dinamització d'aprenentatges: el REGAL (rol de l'e-moderador com a gestor i agent d'aprenentatge en el lloc de treball).
Aquest nou actor es nodreix de diferents aportacions: d'una banda, parteix dels paràmetres que configuren l'aprenentatge informal i en el lloc de treball; d'altra banda, de l'experiència de dinamització i aprenentatge col·laboratiu que fa l'e-moderador de les comunitats de pràctica del programa Compartim.
Com a introducció prèvia, una reflexió sobre el que significa la transformació de les organitzacions i del nou context de l'aprenentatge.
Josep Xavier Hernández Moreno, director del Centre d'Estudis Jurídics i Formació Especialitzada (CEJFE) inaugura la Jornada.
Maite Darceles Tife, consultora en transformació organitzacional, presenta la ponència Guia per a la transformació de les organitzacions.
Daniel Giménez Roig, responsable de l'Equip Territorial de Salut Pública al Barcelonès Sud-Baix Llobregat-Delta Litoral de l'Agència de Salut Pública de Catalunya, condueix i dinamitza la Jornada.
Pedro Albino Hernández, director docent del Centre de Formació d'Adults, i Carme Karr del Centre Penitenciari (CP) Lledoners, presenten la ponència Hibridació d'aprenentatges formals i informals en una comunitat de docents.
Joan Galeano Aunion, jurista del CP Quatre Camins i e-moderador de la comunitat de pràctica de juristes de CP, presenta la ponència Programa de gestió del coneixement i aprenentatge informal per a juristes dels serveis penitenciaris.
Lluís Ràfols Ràfols, cap del Servei de Formació Contínua i Suport a la Selecció de l'Escola d'Administració Pública de Catalunya, presenta la ponència
De la gestió de la formació a la gestió de l'aprenentatge: escenaris de futur des de l'Escola d'Administració Pública de Catalunya (EAPC).
Manel Muntada Colell, consultor i director de [cumClavis], Glòria Diaz Canadell i Ana Saint-Dizier, membres del Programa Compartim del Departament de Justícia, presenten la ponència El REGAL, un nou agent dinamitzador d'aprenentatges a l'organització.